Legal Document

Category: 36

Text:
6. ΒΑΣΙΛΙΚΟΝ ΔΙΑΤΑΓΜΑ της 22/24 Ιουλ. 1952 Περί συμπληρώσεως του από 17.3.1951 Δ/τος (ΦΕΚ 79/1951) «περί μερικής καταργήσεως των κατά το ψήφισμα ΚΗ/1947 φορολογικών απαλλαγών». Έχοντες υπ’ όψιν τας διατάξεις της παρ. 2 του άρθρ. 6 του ψηφίσματος ΚΗ/1947 «περί παροχής διευκολύνσεων δια την υπό ιδιωτών ανοικοδόμησιν» και ιδόντες την υπ’ αριθ. 564/52 σύμφωνον γνωμοδότησιν του Συμβουλίου Οικισμού, την υπ’ αριθ. 495/52 γνωμοδότησιν του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-1.Εις το τέλος του εδαφ. α΄ της υπό στοιχ. Δ΄ περιπτώσεως της παρ. 1 του άρθρ. 2 του από 17 Μαρτ. 1951 Δ/τος (ΦΕΚ 79) «περί μερικής καταργήσεως των κατά το ψήφισμα ΚΗ/1947 φορολογικών απαλλαγών», προστίθεται η ακόλουθος φράσις: «ή εγένετο οιαδήποτε σχετική εξώδικος ενέργεια διαπιστουμένη εξ επισήμων εγγράφων προς απαλλαγήν του ακινήτου από μισθωτού ή κατόχου εξ επιτάξεως απολαυόντων του δικαιώματος της ετεροδικίας». 2.Κατά τας περιπτώσεις περί ων η προηγουμένη παρ. 1 του άρθρου τούτου δεν απαιτείται η αποπεράτωσις του φέροντος οργανισμού της οικοδομής ή του τιμήματος αυτής εντός των προθεσμιών περί ων το τελευταίον εδάφιον της παρ. 1 του άρθρ. 2 του ως άνω από 17.3.1951 Β. Δ/τος. (Αντί της σελ. 327) Σελ. 327(α) Διευκολύνσεις για την Ανοικοδόμηση 27.Ζ.γ.5-6 Εις τους επί των Οικονομικών και επί της Κοινωνικής Προνοίας Ημετέρους Υπουργούς ανατίθεμεν την δημοσίευσιν και εκτέλεσιν του παρόντος Δ/τος, ούτινος η ισχύς άρχεται από της δημοσιεύσεως αυτού. Σελ. 328(α) 27.Ζ.γ.6 Διευκολύνσεις για την Ανοικοδόμηση